Η επίδραση της προσθήκης αμινοξέων και NaCl στην ανάπτυξη και ποιότητα φυτών υδροπονικής καλλιέργειας δυόσμου και μέντας
Creators: name: Ακτσόγλου, Δανάη-Χριστίνα Χαραλάμπους
Publisher: name: Aristotle University of Thessaloniki
Year: 2016
Subjects: Αμινοξέα
Αλατότητα
Δυόσμος, Μέντα
Amino acids
Salinity
Mentha

description: Έρριζα μοσχεύματα δυόσμου (Mentha spicata L.) και μέντας (Mentha x piperita Sm.) καλλιεργήθηκαν υδροπονικά σε πλαστικές λεκάνες με το σύστημα της επίπλευσης, σε γυάλινο θερμοκήπιο στο Αγρόκτημα του ΑΠΘ την περίοδο Απριλίου-Ιουνίου 2015. Στα θρεπτικά διαλύματα της καλλιέργειας προστέθηκαν 0, 10 ή 20 mM NaCl, με σκοπό να μελετηθεί η επίδραση της αλατότητας, καθώς και 0, 0,25 ή 0,50% διαλύματος αμινοξέων, του εμπορικού σκευάσματος Amino16, με σκοπό να μελετηθεί η επίδραση των αμινοξέων στα κυριότερα μορφολογικά και διατροφικά χαρακτηριστικά, καθώς και στη σύσταση του παραγόμενου αιθέριου ελαίου. Τα φυτά συγκομίστηκαν σε δυο στάδια ανάπτυξης, με το πρώτο να αντιπροσωπεύει το βλαστικό στάδιο, το οποίο προορίζεται για νωπή κατανάλωση, και το δεύτερο να αντιστοιχεί στο στάδιο λίγο πριν την άνθηση, το οποίο προορίζεται για βιομηχανική αξιοποίηση. Χρησιμοποιήθηκαν τρεις επαναλήψεις για κάθε μεταχείριση, με μια λεκάνη ανά επανάληψη, και συγκομίστηκαν 20 και 16 φυτά, στην πρώτη και δεύτερη συγκομιδή, αντίστοιχα, από κάθε είδος. Ειδικότερα, μετρήθηκε το βάρος και το ύψος των φυτών, το μήκος και το βάρος των ριζών, έγινε οπτική αξιολόγηση της έντασης του πράσινου χρώματος των φύλλων και προσδιορίστηκαν η αντιοξειδωτική ικανότητα και η περιεκτικότητα σε ξηρή ουσία, διαλυτά στερεά συστατικά, νιτρικά, ολικές διαλυτές φαινόλες, ολική χλωροφύλλη, ολικά καροτενοειδή, καθώς και η περιεκτικότητα και η επιμέρους σύσταση του παραγόμενου αιθέριου ελαίου του υπέργειου τμήματος των φυτών δυόσμου και μέντας. Από τα κυριότερα αποτελέσματα προέκυψε ότι στην καλλιέργεια φυτών δυόσμου που συγκομίστηκαν σε βλαστικό στάδιο, η προσθήκη 20 mM NaCl στο θρεπτικό διάλυμα προκάλεσε αύξηση της συνολικής αντιοξειδωτικής ικανότητας και της περιεκτικότητας των φυτών σε ξηρή ουσία, σε ολικές διαλυτές φαινόλες, σε ολική χλωροφύλλη, σε ολικά καροτενοειδή και σε αιθέριο έλαιο και μείωση της περιεκτικότητάς τους σε νιτρικά, σε σύγκριση με τον μάρτυρα. Η προσθήκη 0,25 ή 0,50% διαλύματος αμινοξέων στο θρεπτικό διάλυμα καλλιέργειάς τους, προκάλεσε αύξηση της περιεκτικότητας των φυτών σε ολική χλωροφύλλη, σε ολικά καροτενοειδή και σε αιθέριο έλαιο και μείωση της περιεκτικότητάς τους σε νιτρικά, σε σύγκριση με τον μάρτυρα. Αντίστοιχα, η εφαρμογή διαλύματος αμινοξέων σε συγκέντρωση 0,25%, βελτίωσε τη διατροφική αξία φυτών μέντας που συγκομίστηκαν σε βλαστικό στάδιο, καθώς αυξήθηκε η περιεκτικότητά τους σε ολική χλωροφύλλη και σε ολικά καροτενοειδή, ενώ η προσθήκη 10 mM NaCl προκάλεσε αύξηση της απόδοσης κατά 26% στην καλλιέργεια φυτών μέντας που συγκομίστηκαν στο στάδιο πριν την άνθηση, σε σύγκριση με τον μάρτυρα. Οι παραπάνω μεταχειρίσεις, ενώ βελτίωσαν σημαντικά τη διατροφική αξία των φυτών του δυόσμου και της μέντας, χαρακτηριστικό που επιζητούν οι καταναλωτές, δεν επηρέασαν αρνητικά ούτε την παραγωγή της νωπής φυτομάζας, αλλά ούτε και τη σύσταση του αιθέριου ελαίου, που είναι ιδιαίτερα επιθυμητά χαρακτηριστικά σε επίπεδο παραγωγής.
description: Rooted grafts of spearmint (Mentha spicata L.) and peppermint (Mentha x piperita Sm.) plants were grown hydroponically in plastic basins on a floating system, in a glass greenhouse at the Farm of Aristotle University of Thessaloniki during April-June 2015. In the nutrient solutions 0, 10 or 20 mM NaCl, as well as, 0, 0.25 or 0.50% of an amino acid solution, of the commercial product Amino16, were added, in order to study the effect of salinity and of amino acids supplement on the most important morphological and nutritional traits, along with the essential oil composition of spearmint and peppermint tissue. The plants were harvested at two different growth stages, the first one representing the vegetative stage, which is intended for fresh consumption, and the second one representing the stage before flowering, which is intended for industrial use. Three replications in each treatment were used, with one basin per replication, and 20 and 16 plants, from each specie, were collected during the first and second harvest, respectively. The weight and height of the plants and the length and the weight of the roots were measured, the intensity of the green color of the leaves was visually evaluated and the antioxidant capacity, the dry matter, total soluble solids, nitrates, total soluble phenols, total chlorophyll, total carotenoids content, as well as the essential oil composition were determined. According to the most significant results, the addition of 20 mM NaCl in the nutrient solution resulted in an increase in the total antioxidant capacity, as well as, in the dry matter, the total soluble phenols, the total chlorophyll, the total carotenoids and the essential oil content and a reduction in the nitrate content in spearmint plants that were harvested at the vegetative stage, in comparison to control plants. The addition of 0.25 or 0.50% of amino acid solution in the nutrient solution resulted in an increase in the total chlorophyll, the total carotenoids and the essential oil content and a reduction in the nitrate content in spearmint plants that were harvested at the same stage, in comparison to control plants. The application of 0.25% of amino acid solution enhanced the nutritional value of peppermint plants that were harvested at the vegetative stage, as long as the total chlorophyll and the total carotenoids contents were increased, while the addition of 10 mM NaCl resulted in an increase in peppermint crop yield by 26% when plants were harvested at the stage before flowering. The above treatments, while significantly enhanced the nutritional value of the spearmint and peppermint plants, a trait of remarkable importance from the consumers’ point of view, neither the yield of the fresh biomass, nor the essential oil composition were negatively affected, which both are distinguishing features of high value in the production level.